Diari Oficial de la Generalitat Valenciana


Sumari del DOGV 4474, del 04-04-2003 (2003/3832)

RESOLUCIÓ de 27 de març de 2.003, del secretari general de la Presidència de la Generalitat Valenciana per la qual es convoquen dues beques d'especialització professional en matèries d'àmbit europeu en la Direcció General de Relacions Externes, en virtut de la delegació establida en l'article 3, del Decret 9/2002, de 5 de setembre de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4474

Data del DOGV
:   04-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3832


Data del document
:   27-03-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * ciència econòmica
    * suport econòmic
    * assignació per estudis
    * professió jurídica
    * ciència política

RESOLUCIÓ de 27 de març de 2.003, del secretari general de la Presidència de la Generalitat Valenciana per la qual es convoquen dues beques d'especialització professional en matèries d'àmbit europeu en la Direcció General de Relacions Externes, en virtut de la delegació establida en l'article 3, del Decret 9/2002, de 5 de setembre de la Generalitat Valenciana. [2003/3832]
  
Antecedents de fet
  
Primer
  
La Generalitat Valenciana, en el marc de la política dirigida a afavorir la formació i el desenrotllament en temes europeus que permeta una ampliació dels coneixements i facilitant una visió pràctica i real de la denominada construcció europea i de la presència de la Comunitat Valenciana en la Unió Europea, convoca la concessió de beques d'especialització professional en matèries d'àmbit europeu.
  
Segon
  
L'anterior actuació es troba arreplegada en els objectius i activitats del programa 112.40, Beques per a la formació complementària i l'especialització professional en matèries d'àmbit europeu, i hi ha prou consignació pressupostària en la Llei de Pressupostos de la Generalitat Valenciana per a l'exercici 2003.
  
Fonaments jurídics
  
Primer
  
El Decret 109/2000 de 18 de juliol, del Govern Valencià, aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern, modificat parcialment pel Dereto 131/2002, de 30 de juliol del Govern Valencià.
  
Segon
  
L'article 3 del Decret 9/2002, de 5 de setembre, del president de la Generalitat establix la delegació atribucions en el secretari general de Presidència, i el Decret 108/1992, de 6 de juliol del Govern Valencià, regula la concessió de beques.
  
Tercer
  
D'acord amb el que establix l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, resolc:
  
Primer. Convocar concurs públic per a la concessió de dues beques d'especialització professional en matèries d'àmbit europeu en la Direcció General de Relacions Externes i aprovar les bases per les quals es regix esta convocatòria, incloses com annex I de la present resolució.
  
Segon. La dotació econòmica de les beques se sufragarà a càrrec del capítol IV, línia T 4026, del programa 112.40, dels Pressupostos de la Generalitat Valenciana per al 2003, per un import total màxim de 30.050 euros.
  
Any 2003: 18.781,25 euros
  
Any 2004: 11.268,75 euros
  
L'import corresponent a esta última anualitat quedarà condicionat que existisca crèdit adequat i suficient en els pressupostos per a l'any 2004.
  
Tercer. S'autoritza a la directora general de Relacions Externes perquè, en l'àmbit de les seues competències, adopte les mesures necessàries per al desenrotllament i aplicació d'esta resolució.
  
Contra esta resolució que posa fi a la via administrativa es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que preveu els articles 116 i 117 de la Llei 30/1992 de 26 de novembre del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
València, 27 de març de 2003.- El secretari de la Presidència de la Generalitat Valenciana, per delegació (article 3, del Decret 9/2002, de 5 de setembre, del president de la Generalitat): Vicente Gomis Cerdán.
  
ANNEX I
  
BASES DE LA CONVOCATÒRIA DE BEQUES D'ESPECIALITZACIÓ PROFESSIONAL EN MATÈRIES D'ÀMBIT EUROPEU EN LA DIRECCIÓ GENERAL DE RELACIONS EXTERNES.
  
Primera. Objecte
  
Les beques tenen per objecte l'especialització professional de postgraduats en matèries d'àmbit europeu.
  
Segona. Nombre de beques i titulació exigida.
  
Les beques seran un total de dues i estaran destinades a llicenciats en Dret, Ciències Econòmiques i Empresarials o Ciències Polítiques.
  
Es requerirà així mateix estar en possessió del cicle elemental d'anglés i de francés expedit per l'Escola Oficial d'Idiomes o equivalent, acreditat documentalment.
  
Tercera. Dotació, duració i pagament de les beques.
  
Les beques estan dotades cada una d'elles amb 1252,08 euros mensuals.
  
L'import de les beques s'abonarà mensualment, previ certificat de la directora general de Relacions Externes.
  
El període de benefici de les beques serà de 12 mesos, i el seu inici està previst el 16 de maig de 2003.
  
Les beques es finançaran a càrrec dels pressupostos de la Generalitat Valenciana per a l'exercici 2003, codi de la línia T 4026, del programa 112.40 i el seu equivalent en el 2004, a condició que existisca crèdit adequat i suficient en el pressupost d'esta última anualitat.
  
Quarta. Formalització de sol·licituds.
  
El formulari de sol·licitud estarà a disposició de les persones interessades en els següents registres:
  
- Registre General de la Presidència de la Generalitat Valenciana (C/ Historiador Chavás núm.1-, 46735 València).
  
- Registre de la Delegació Territorial del Govern Valencià a Alacant (Av Doctor Gadea, 10-, 03716 Alacant).
  
- Registre de la Delegació Territorial del Govern Valencià a Castelló (C/ Major, 78-, 12700 Castelló).
  
El formulari de sol·licitud estarà disponible en la pàgina web de la Direcció General de Relacions Externes, en la següent direcció:
  
http://www.pre.gva.és/relext
  
Els candidats hauran de presentar el formulari de sol·licitud en els citats registres o tramitar-lo per qualsevol de les formes que establix l'article 38.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, complimentant conjuntament amb la següent documentació:
  
1) Fotocòpia compulsada del DNI.
  
2) Currículum, en què es faran constar les dades personals, data i lloc de naixement, domicili actual, telèfon i una foto carnet del sol·licitant.
  
3) Expedient acadèmic complet en el qual es justificarà la possessió del títol de llicenciat.
  
4) Acreditació documental del coneixement de l'anglés i francés exigida en la base segona de la present convocatòria.
  
5) Declaració jurada o de promesa de no tindre cap relació que supose una semblant activitat o que impedisca el compliment de les seues obligacions com a becari i de no ser beneficiari de cap altra beca per a la mateixa o semblant activitat.
  
6) Declaració responsable d'estar al corrent de les seues obligacions fiscals i de seguretat social així com de disposar de cobertura sanitària, que haurà de ser substituïda pels corresponents certificats en el cas de resultar beneficiari de la beca, de conformitat amb el que disposa l'orde de 30 de maig de 1996, de la Conselleria d'Economia i Hisenda.
  
7) Qualssevol altres documents que acrediten la possessió de mèrits que desitgen al·legar.
  
Quinta. Termini de presentació de sol·licituds.
  
El termini de presentació de sol·licituds serà de 15 dies hàbils, comptats a partir del dia següent al de la publicació d'esta convocatòria en el Diari Oficial de la Generalitat Valenciana.
  
Sexta. Mèrits preferents i valoració.
  
- Expedient acadèmic: fins a 3 punts
  
Titulació: Dret, Ciències Econòmiques i Empresarials i Ciències Polítiques.
  
Criteris de valoració per al càlcul de la mitjana de l'expedient acadèmic, s'atorgarà la següent puntuació a les notes obtingudes, notable: 1 punt; excel·lent: 2 punts, i matrícula d'honor 3 punts.
  
La suma obtinguda es dividirà pel nombre total d'assignatures cursades en la llicenciatura.
  
- Estudis de postgrau en matèries relacionades amb la Unió Europea: fins a 4 punts.
  
- Experiència professional: fins a 2 punts.
  
- Idiomes comunitaris: fins a 3 punts:
  
Els sol·licitants hauran de reunir els requisits i condicions que s'assenyalen en la present convocatòria al terme del termini de presentació d'instàncies.
  
Els mèrits que s'adduïsquen hauran de ser acreditats, per mitjà de les corresponents còpies compulsades, en el moment de presentació de sol·licituds.
  
Sèptima .Comissió avaluadora.
  
Per a l'examen de les sol·licituds de beques es constituirà una comissió avaluadora, que estarà formada per:
  
- La directora general de Relacions Externes o persona en qui delegue, que la presidirà.
  
- La cap del Servici de Relacions Externes.
  
- La cap de la Secció de relacions amb Institucions Europees
  
- El cap del Servici de Relacions Institucionals.
  
- La secretària general administrativa de la Presidència de la Generalitat Valenciana, o persona en qui delegue, que actuarà com a secretària de la Comissió Avaluadora.
  
Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.
  
El funcionament de la dita comissió haurà d'adaptar-se al que establix la present convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Octava. Procés de selecció.
  
La comissió a què es referix la base anterior avaluarà els mèrits aportats per cada sol·licitant, prenent en consideració únicament aquells que estiguen acreditats documentalment.
  
Els candidats que obtinguen 5 punts o més en la fase de baremació de currículums i mèrits preferents seran convocats per a la realització d'una entrevista amb l'objecte de comprovar el coneixement dels aspirants dels idiomes requerits, així com el seu coneixement de la realitat comunitària europea, el funcionament de la mateixa i temes d'actualitat relacionats amb la Unió Europea.
  
L'entrevista es valorarà amb un màxim de 4 punts. La data de la dita entrevista es notificarà personalment als interessats.
  
Una vegada finalitzat el procés selectiu, la Comissió Avaluadora elaborarà una proposta de concessió de beques en el termini de quinze dies. Esta contindrà la relació de beneficiaris i una borsa de reserva, per al cas de produir-se alguna reserva o abandonament.
  
Novena. Concessió.
  
Les beques seran adjudicades per resolució del secretari general de la Presidència de la Generalitat Valenciana a la vista de la proposta de la comissió avaluadora, en el termini màxim de dos mesos a partir del dia següent al de la publicació de la present convocatòria en el Diari Oficial de la Generalitat Valenciana. La no resolució adjudicant dins del termini establit anteriorment produirà l'efecte de la desestimació presumpta de les sol·licituds presentades.
  
La secretaria general de la Presidència de la Generalitat Valenciana es reserva la facultat de deixar deserta totalment o parcialment, l'adjudicació de les beques convocades i d'interpretar el contingut d'estes bases.
  
La resolució de concessió serà publicada en el Diari Oficial de la Generalitat Valenciana.
  
Desena. Drets, obligacions i incidències dels becaris.
  
Els beneficiaris de les beques hauran de presentar certificats acreditatius d'estar al corrent de les seues obligacions fiscals amb l'estat i la Comunitat Autònoma i davant de la Seguretat Social, de conformitat amb l'Orde de 30 de maig de 1996, de la Conselleria d'Economia i Hisenda.
  
La condició de becari no genera cap relació laboral o administrativa amb la Generalitat Valenciana.
  
De conformitat amb el que disposa l'article 8.1, del Decret 108/1992, de 6 de juliol, del Govern Valencià, quan el beneficiari de la beca siga un empleat de la Generalitat Valenciana, funcionari o laboral, quedarà en la situació administrativa que procedisca ser declarat, d'acord amb la normativa de Funció Pública; en situació de llicència retribuïda, percebrà les retribucions bàsiques i l'ajuda familiar.
  
La cap del Servici de Relacions Externes de la Direcció General de Relacions Externes ordenarà les activitats i establirà l'horari, la dedicació i torns dels becaris, seguint els criteris de necessitats del servici i mitjanss, i amb una dedicació total de 35 hores setmanals.
  
Si els becaris, com a conseqüència del desenrotllament de les tasques que hagen de portar a terme, incorregueren en despeses de desplaçament, pernoctació o restauració, estes els seran rescabalades en els termes que per al personal de la Generalitat Valenciana i l'adscrit funcionalment al servici de la mateixa establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que hagen de ser rescabalades sense que això implique una modificació en la relació jurídica del becari amb l'administració.
  
Finalitzat el benefici de la beca, i previ informe d'assistència, aprofitament i aptitud del cap de Servici, s'estendrà el certificat corresponent.
  
El secretari general de la Presidència de la Generalitat Valenciana resoldrà les incidències que es produïsquen durant el període de benefici de les beques a proposta de la Direcció General de Relacions Externes, i podrà deixar sense efecte les mateixes, prèvia audiència a l'interessat, en els casos següents:
  
a) Incompliment de les seues obligacions.
  
b) No realitzar l'activitat que va motivar la concessió.
  
c) Deixar de reunir els requisits exigits en la present convocatòria.